Skraćeni postupak e-savjetovanja predlažemo kako bi ovaj propis stupio na snagu prije 10. ožujka, odnosno krajnjeg roka za dostavu Iskaza interesa po važećem propisu. Također, novim se propisom određuje maksimalni godišnji ulov za plovila duljine do 12 m s jasno definiranim posljedicama u slučaju kada ukupni godišnji ulov premaši 280 tona po plovilu te se dodatno pojašnjavaju posljedice za plovila duljine 12-18m koja su podnijela Iskaz interesa i premaše ukupnu godišnju količinu na koju su se obvezali. Kako bi ovlaštenici povlastica od početka ribolovne sezone bili upoznati sa svim mjerama koje proizlaze iz ovog propisa potrebno je da predmetni propis stupi na snagu što je moguće prije.